**Karmen Joller**

sotsiaalminister

Sotsiaalministeerium Teie: 14.10.2025 nr 1.2-2/95-1 Meie: 06.11.2025 nr 179-2B

**Arvamuse avaldamine**

Täname, et saatsite Eesti Haiglate Liidule (EHL) kooskõlastamiseks ja arvamuse avaldamiseks tervishoiuteenuste korraldamise seaduse muutmise väljatöötamise kavatsuse tervishoiuteenuste tegevuslubade regulatsiooni ajakohastamiseks.

EHLi kvaliteedijuhtide töörühm on väljatöötamiskavatsusega tutvunud ning arutanud selles esitatud ettepanekuid. Nõustume probleemikirjeldusega, et kehtivad tegevusloa nõuded on liigselt keskendunud tehnilistele aspektidele ning põhjustavad ebamõistlikku halduskoormust.

Toetame algatust vaadata üle tervishoiuteenuste korraldamise seadus ning selle alusel kehtestatud määrused eesmärgiga ajakohastada tegevuslubade taotlemise ja väljastamise protsessi.

EHLi nimel saame esitada ühised seisukohad eelnõu menetluse käigus pärast töörühmade arutelude lõppemist. Palume kaasata EHLi kvaliteedijuhtide töörühma esindajad edasisse aruteluprotsessi, et tagada muudatuste sisuline ja praktiline rakendatavus.

Täname veel kord võimaluse eest avaldada arvamust ning kinnitame valmisolekut panustada edasisse protsessi eesmärgiga ajakohastada tervishoiuteenuste tegevuslubade regulatsiooni.

Lugupidamisega

/allkirjastatud digitaalselt/

Urmas Sule

Juhatuse esimees